b"\n_START_ARTICLE_\nAbd-al-M\xc3\xa0lik ibn Attaix\n_START_PARAGRAPH_\nAbd-al-M\xc3\xa0lik ibn Attaix fou da\xc3\xaf isma\xc3\xaflita de P\xc3\xa8rsia. A la meitat del segle XI fou encarregat de la dawa (missi\xc3\xb3) a l'Iraq Adjemi (P\xc3\xa8rsia occidental); es creu que va residir a Isfahan (i potser era el metge del sult\xc3\xa0 Toghrul Beg), per\xc3\xb2 acusat de xi\xc3\xafsme va fugir al cap d'un temps i es va establir a Rayy (vers maig/juny del 1072); all\xc3\xad es va associar al cap isma\xc3\xaflita local Abu Ali al-Nisaburi, i fou el que va enrolar a Hasan-i Sabbah d'Alamut. Tamb\xc3\xa9 va obtenir el suport del cap de la fortalesa de Girdkuh o Gerdkuh, Muzaffar, que va esdevenir un dels caps isma\xc3\xaflites mizarites principals. Va morir a la regi\xc3\xb3 de Rayy._NEWLINE_Va escriure un llibre titulat al-Akika._NEWLINE_El seu fill \xc3\x80hmad ibn Abd-al-M\xc3\xa0lik ibn Attaix tamb\xc3\xa9 fou un destacat cap isma\xc3\xaflita."